paragraph_text: I Would Like to See You Again je album Johnnyja Casha, objavljen 1978. u izdanju Columbia Recordsa. Naslovna pjesma zauzela je 12. poziciju na country ljestvici singlova, a "There Ain't No Good Chain Gang" 2.; sam album je zauzeo 23. mjesto. Album uključuje nekoliko dueta s Waylonom Jenningsom, od kojih je jedan objavljen kao singl; bila je to jedna od prvih suradnji s Jenningsom, a dvojac će snimiti brojne pjesme zajedno tijekom osamdesetih, uključujući odvojeni album nazvan Heroes. Cash i Jennings kasnije su se udružili s Williejem Nelsonom i Krisom Kristoffersonom te osnovali sastav The Highwaymen.